এদিকে জ্যৈষ্ঠের দাবদাহের সঙ্গে পাল্টা দিয়ে সর্দি, কাশি, ডায়রিয়াসহ পানিবাহিত রোগের প্রাদুর্ভাব ঘটেছে। সিরাজগঞ্জ জেলার জেনারেল হাসপাতাল, উপজেলা স্বাস্থ্য কমপ্লেক্সে ও প্রাইভেট হাসপাতালে ডায়রিয়ায় আক্রান্ত রোগীর সংখ্যা বেড়েছে। এরমধ্যে বয়স্ক ও শিশু রোগীর সংখ্যাই বেশি। আজ বেশ ক’জন শিশুরোগ বিশেষজ্ঞ চিকিৎসকের চেম্বারে খোঁজ নিয়ে জানা গেছে, প্রচন্ড গরমের কারণে সর্দি কাশিসহ ডায়রিয়ায় আক্রান্ত শিশুদের নিয়ে অভিভাবকরা চিকিৎসকের শরনাপন্ন হয়েছে।